सिविल लाइंस में रोड साइड खड़ी रहने वाली गाडि़यां मल्टीलेवल पार्किंग में पहुंच रही हैं या नहीं, इसका आईनेक्स्ट रिपोर्टर ने गुरुवार को रियलिटी चेक किया. सिविल लाइंस बस अड्डा चौराहा से पत्थर गिरजा घर तक रोड का जायजा लिया. जहां रोड साइड कार पार्किंग के लिए चौड़ा स्पेस होने और जगह होने के बाद भी दर्जनों कारें मेन रोड पर ही आड़े-तिरछी खड़ी मिलीं. बिग बाजार के सामने, इंदिरा भवन के सामने, सुभाष चौराहे के चारों तरफ व सुभाष चौराहे से पत्थर गिरजा घर जो वाली रोड पर जगह-जगह दर्जनों गाडि़यां रोड पर ही पार्क मिलीं.